ai4bharat/Pralekha huggingface dataset:
নীতিআয়োগ
‘লাভের জন্য নয়’ এ ধরণের হাসপাতালের বিষয়ে নীতি আয়োগের প্রতিবেদন
নয়াদিল্লী, ২৯ জুন, ২০২১
‘লাভের জন্য নয়’ এ ধরণের হাসপাতালের বিষয়ে নীতি আয়োগ আজ একটি সর্বাঙ্গীন প্রতিবেদন প্রকাশ করেছে। এর ফলে এই ধরণের প্রতিষ্ঠানের বিষয়ে তথ্য গোপন সংক্রান্ত ভুল বোঝাবুঝি দূর হবে।
নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত, অতিরিক্ত সচিব ডাঃ রাকেশ সারওয়াল এবং দেশের বিভিন্ন হাসপাতালের প্রতিনিধিদের সামনে আয়োগের সদস্য ডাঃ ভি কে পাল প্রতিবেদনটি প্রকাশ করেছেন।
এই প্রতিবেদনে ‘লাভের জন্য নয়’ এ ধরণের হাসপাতালের পরিচালনের বিষয়টি নিয়ে সমীক্ষা করা হয়েছে। হাসপাতালগুলির মালিকানা সংক্রান্ত ভিন্ন ভিন্ন বৈশিষ্ট এবং পরিষেবার মানের দিকগুলি এই প্রতিবেদনে স্থান পেয়েছে। এছাড়াও কেন্দ্রীয় সরকারের বিভিন্ন স্বাস্থ্য প্রকল্প ও বেসরকারী হাসপাতালের পরিষেবার মধ্যে তুলনাকেও গুরুত্ব দেওয়া হয়েছে।
নীতি আয়োগ দেশে বেসরকারী মালিকানাধীন স্বাস্থ্য পরিষেবা নিয়ে যে সমীক্ষা চালিয়েছে তাতে লাভজনক স্বাস্থ্য পরিষেবার বিষয়ে বিভিন্ন তথ্য সংগ্রহ করেছে। অথচ ‘লাভের জন্য নয়’ এ ধরণের হাসপাতালগুলিতে বস্তুনিষ্ঠ তথ্য সংগ্রহে সমস্যা হয়েছে। কিন্তু এধরনের হাসপাতালগুলি লাভের দিক বিবেচনা না করে নিরলস পরিষেবা দিয়ে থাকে, এছাড়াও সেখানে যথেষ্ট উন্নতমানের চিকিৎসা পরিষেবা পাওয়া যায়। এই ধরণের হাসপাতালগুলি সমাজ সংস্কার, শিক্ষা এবং বিভিন্ন সম্প্রদায়ের যুক্ত হওয়ার মধ্য দিয়ে পরিচালিত হয়। মানুষ স্বল্পমূল্যে এখান থেকে চিকিৎসা পরিষেবা পান। এইসব হাসপাতালগুলি সরকারি তহবিল থেকে সাহায্য পেয়ে থাকে। অথচ বছরের পর বছর এই ধরণের প্রতিষ্ঠানকে নিয়ে বিশেষ কিছু কাজ করা হয়নি।
আজ যে প্রতিবেদনটি প্রকাশিত হয়েছে তার মাধ্যমে, ‘লাভের জন্য নয়’ এ ধরণের হাসপাতালগুলির জন্য স্বল্প এবং দীর্ঘমেয়াদী নানা পদক্ষেপের প্রস্তাব করা হয়েছে। দেশের প্রত্যন্ত অঞ্চলে সীমিত সম্পদের সাহায্যে কিভাবে হাসপাতালগুলিকে পরিচালনা করা যায় প্রতিবেদনে সে বিষয়টিরও উল্লেখ রয়েছে।
CG/CB /NS
(Visitor Counter : 135
কেবিনেট
খাদ্য সুৰক্ষা তথা ইয়াৰ লগত প্ৰাসংগিক অন্যান্য বিষয়ত ভাৰত-আফগানিস্তানৰ মাজত সহযোগিতামুলক চুক্তি স্বাক্ষৰৰ প্রস্তাৱত কেবিনেটৰ অনুমোদন
প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেবিনেট বৈঠকত খাদ্য সুৰক্ষা তথা ইয়াৰ লগত প্ৰাসংগিত অন্যান্য বিষয়ত ভাৰতৰ খাদ্য সুৰক্ষা আৰু মানক প্ৰাধিকৰণ , স্বাস্থ্য আৰু পৰিয়াল কল্যান মন্ত্ৰালয় আৰু আফগানিস্তানৰ কৃষি, জলসিঞ্চন আৰু পশুপালন মন্ত্ৰালয়ৰ মাজত পাৰস্পৰিক সহযোগিতা বৃদ্ধিৰ প্ৰস্তাৱিত চুক্তিত অনুমোদন জনায়।
প্রস্তাবিত চুক্তিখনে নিম্নোলিখিত দিশসমূহ সামৰি ল’ব
ক) যোগাযোগ আৰু তথ্য বিনিময়ৰ ক্ষেত্রত একটি পদ্ধতিগত ব্যবস্থা গঢ়ি তোলা
খ) আমদানি প্রক্রিয়া, গুণগত মান নিয়ন্ত্রণ, নমুনা পৰীক্ষা, পেকেজিং আৰু লেবেলিঙৰ দৰে পাৰস্পৰিক লাভালাভজনিত দিশ-সংশ্লিষ্ট চিহ্নিত ক্ষেত্রসমূহত প্রযুক্তিগত জ্ঞান আৰু তথ্য বিনিময়
গ)সংশ্লিষ্ট বিষয়ত যুটীয়া প্রচেষ্টাত আলোচনা-চক্র, কর্মশালা, ভ্ৰমণ বিনিময়, ভাষণ আৰু বক্তৃতাদানৰ ব্যৱস্থা, প্রশিক্ষণ কার্যসূচী ইত্যাদি আয়োজন কৰা। আৰু
ঘ)দুয়ো দেশৰ পক্ষ লাভাজনক অন্যান্য স্বার্থজড়িত বিষয়সমূহৰ সহযোগিতামুলক বিনিময় কৰা।
খাদ্য সুৰক্ষাৰ উপযোগী ব্যৱস্থা গঢ়ি তোলাৰ লক্ষ্যৰে এই সহযোগিতামুলক বিনিময় চুক্তিৰ অধীনত উত্তম অনুশীলৰ বিনিময়ৰ সমান্তৰালভাৱে সংশ্লিষ্ট ক্ষেত্রত দক্ষতা বিকাশৰ ক্ষেত্রতো দুয়ো দেশে পৰস্পৰৰ মাজত সহযোগিতা বৃদ্ধিৰ জৰিয়তে কাম কৰি যাব।
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৪ কোটি ৬৮ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৫ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৯ মার্চ, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৪ কোটি ৬৮ লক্ষ ৯৮ হাজার ৪৫৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৫ লক্ষ ৫১ হাজার ১৩৬টি টিকার ডোজ হাতে রয়েছে।
CG/SS/SB
(
কেন্দ্রীয়মন্ত্রিসভা
কেন্দ্রীয় মন্ত্রিসভা কোনও লাইসেন্স ফি আরোপ ছাড়াই পাবলিক ডেটা অফিসের মাধ্যমে পাবলিক ওয়াইফাই পরিষেবা প্রদানে পাবলিক ডেটা অফিস এগ্রিগেটর – এর পক্ষ থেকে পাবলিক ওয়াইফাই নেটওয়ার্ক স্থাপনে অনুমতি দিয়েছে
নয়াদিল্লি, ০৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা কোনও লাইসেন্স ফি বা মাশুল আরোপ ছাড়াই পাবলিক ডেটা অফিসের মাধ্যমে পাবলিক ওয়াইফাই পরিষেবা প্রদানে পাবলিক ডেটা অফিস এগ্রিগেটর – এর পক্ষ থেকে পাবলিক ওয়াইফাই নেটওয়ার্ক স্থাপনের প্রস্তাব অনুমোদন করেছে। টেলিযোগাযোগ দপ্তরের এই প্রস্তাব মন্ত্রিসভায় অনুমোদিত হওয়ার ফলে দেশে পাবলিক ওয়াইফাই নেটওয়ার্কের মাধ্যমে ব্রডব্যান্ড ইন্টারনেট পরিষেবার পরিধি আরও ত্বরান্বিত হবে। পাবলিক ওয়াইফাই নেটওয়ার্কের মাধ্যমে ব্রডব্যান্ড ইন্টারনেট পরিষেবা প্রদানে কোনও মাশুল দিতে হবে না।
মন্ত্রিসভার এই প্রস্তাবের ফলে দেশে পাবলিক ওয়াইফাই নেটওয়ার্কের অগ্রগতি হবে। এর ফলে, ব্রডব্যান্ড পরিষেবার আরও প্রসারের সঙ্গে সঙ্গে আয় ও কর্মসংস্থানের সুযোগ সৃষ্টি হবে এবং সার্বিকভাবে মানুষের ক্ষমতায়ন করবে।
এই পাবলিক ওয়াইফাই এক্সেস নেটওয়ার্ক ইন্টারফেস পরিচিত হবে পিএম-ওয়ানি নামে। পিএম-ওয়ানি ইকোসিস্টেম বিভিন্ন পরিষেবাদাতাদের দ্বারা পরিচালিত হবে।
পাবলিক ডেটা অফিস গড়ে তোলা হবে, যেগুলি পিএম-ওয়ানি মান্যতাসম্পন্ন ওয়াইফাই অ্যাক্সেস পয়েন্টগুলির পরিচালনা ও রক্ষণা-বেক্ষণের দায়িত্বে থাকবে। সেই সঙ্গে, গ্রাহকদের ব্রডব্যান্ড পরিষেবা পৌঁছে দেবে।
পাবলিক ডেটা অফিস এগ্রিগেটর ব্যবস্থার মাধ্যমে পাবলিক ডেটা অফিসগুলির কাজকর্ম পরিচালিত হবে। সেই সঙ্গে, স্বীকৃতিদান তথা হিসাব-নিকেশ সংক্রান্ত কাজকর্ম পরিচালনা করবে।
অ্যাপ প্রোভাইডার ব্যবস্থার মাধ্যমে নথিভুক্ত ইউজারদের জন্য একটি অ্যাপ গড়ে তোলা হবে এবং পিএম-ওয়ানি মান্যতাসম্পন্ন ওয়াইফাই হটস্পটগুলিকে চিহ্নিতকরণের কাজ করবে। এছাড়াও, এই অ্যাপের মাধ্যমে মোবাইল ব্যবহারকারীর নিকটবর্তী অঞ্চলে ওয়াইফাই হটস্পটগুলির বিষয়ে তথ্য প্রদান করবে, যাতে সংশ্লিষ্ট মোবাইল ব্যবহারকারী অ্যাপের মাধ্যমে ইন্টারনেট পরিষেবার সুবিধা গ্রহণ করতে পারেন।
অ্যাপ প্রোভাইডারগুলির বিস্তারিত তথ্য পরিচালনার জন্য কেন্দ্রীয় স্তরে একটি রেজিস্ট্রি থাকবে, যার সাহায্যে অ্যাপ প্রোভাইডারদের পাশাপাশি, পাবলিক ডেটা অফিস এগ্রিগেটর এবং পাবলিক ডেটা অফিসগুলির বিস্তারিত বিবরণ লিপিবদ্ধ থাকবে। অবশ্য, কেন্দ্রীয় স্তরের এই রেজিস্ট্রি পরিচালনার দায়িত্বে থাকবে সি-ডট।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও সুইডেনের প্রধানমন্ত্রী মিঃ স্টেফান ল্যোফফেনের মধ্যে ভার্চুয়াল শীর্ষ সম্মেলন
নয়াদিল্লী, ৪ মার্চ, ২০২১
প্রধানমন্ত্রী শ্রী নরেন্দ্র মোদী ৫ই মার্চ সুইডেনের প্রধানমন্ত্রী মিঃ স্টেফান ল্যোফফেনের মধ্যে ভার্চুয়াল শীর্ষ সম্মেলনে যোগ দেবেন।
দুই নেতার মধ্যে ২০১৫ সালের পর এটি পঞ্চম সাক্ষাৎ। প্রথম ভারত নর্ডিক সম্মেলনে ২০১৮র এপ্রিল মাসে প্রধানমন্ত্রী স্টকহোম সফর করেন। বিশেষ মেক ইন ইন্ডিয়া সপ্তাহ উপলক্ষ্যে ২০১৬র ফেব্রুয়ারিতে মিঃ ল্যোফফেন ভারত সফর করেছিলেন। এর আগে ২০১৫র সেপ্টেম্বরে রাষ্ট্রসংঘের সাধারণ পরিষদের বৈঠকের ফাঁকে দুই নেতা সাক্ষাৎ করেছিলেন। কোভিড-১৯ মহামারীর প্রেক্ষিতে উদ্ভুত সমস্যা নিয়ে আলোচনা করতে ২০২০র এপ্রিলে দুই প্রধানমন্ত্রী টেলিফোনে কথা বলেন। এছাড়াও ২০১৯এর ডিসেম্বরে সুইডেনের রাজা ষোড়শ গুস্তাফ ও রানী সিলভিয়া ভারত সফর করেন।
গণতন্ত্র, স্বাধীনতা, বহুত্ববাদ এবং নিয়ম মেনে আন্তর্জাতিক সম্পর্কের ওপর ভিত্তি করে ভারত ও সুইডেনের মধ্যে উষ্ণ সৌহার্দ্যপূর্ণ সম্পর্ক গড়ে উঠেছে। ব্যবসা-বাণিজ্য, বিনিয়োগ, উদ্ভাবন, বিজ্ঞান, প্রযুক্তি, গবেষণা ও উন্নয়নের বিষয়ে দুটি দেশ নিবিড় সহগযোগিতা বজায় রেখে চলে। স্বাস্থ্য, জীবন বিজ্ঞান, যানবাহন, পরিবেশ বান্ধব প্রযুক্তি, প্রতিরক্ষা, ভারী শিল্প সহ বিভিন্ন ক্ষেত্রে ২৫০টি সুইডিশ প্রতিষ্ঠান ভারতে সক্রিয়। ৭৫টি ভারতীয় সংস্থা সুইডেনে কাজ করে।
এই সম্মেলনে দুই নেতা দ্বিপাক্ষিক সম্পর্কের ওপর সর্বাঙ্গীন আলোচনা করবেন। কোভিড পরবর্তী সময়ে সহযোগিতাকে আরও দৃঢ় করা সহ আঞ্চলিক ও আন্তর্জাতিক বিভিন্ন বিষয় নিয়েও তাঁরা মতবিনিময় করবেন।
পেট্রোলিয়ামওপ্রাকৃতিকগ্যাসমন্ত্রক
অয়েল ইন্ডিয়া লিমিটেড বিদ্যালয়ের ছাত্র-ছাত্রীদের জন্য সাকার রড পাম্পিং এলাকা স্টাডি ভিজিটের আয়োজন করেছিল
নতুন দিল্লি, ২১ সেপ্টেম্বর, ২০২১
আজাদি কা অমৃত মহোৎসব উদযাপনের অঙ্গ হিসাবে ভারতের দ্বিতীয় বৃহত্তম ন্যাশনাল এক্সপ্লোরেশন এন্ড প্রোডাকশন কোম্পানি, অয়েল ইন্ডিয়া লিমিটেড, ওআইএল, আজ দুলিয়াজান এলাকায় বিদ্যালয় শিক্ষার্থীদের জন্য সাকার রড পাম্পিং এলাকা পরিদর্শনের ব্যবস্থা করে।
অয়েল ইন্ডিয়া লিমিটেডের প্রোডাকশন ইঞ্জিনিয়াররা বিদ্যালয়ে শিক্ষার্থীদের রড পাম্পের কার্যকারিতা সম্পর্কে ব্যাখ্যা করেন। একটি কূপ থেকে তেল তোলার জন্য কিভাবে যান্ত্রিক শক্তির সাহায্য নেওয়া হয় তা ইঞ্জিনিয়াররা ছাত্র-ছাত্রীদের দেখান। শিক্ষার্থীদের বোঝানো হয় যে, এই ধরনের কাজ করার জন্য কতটা দক্ষতার প্রয়োজন হয়। কূপ থেকে ভূপৃষ্ঠ পর্যন্ত কিভাবে পাম্পের সাহায্যে তেল উত্তোলন করা হয় তা পড়ুয়াদের সরেজমিনে দেখানো হয়।
আশপাশের বিদ্যালয়ের প্রায় ২৫ জন ছাত্র-ছাত্রী আজ তেল উত্তোলন স্থল পরিদর্শন করে। রড পাম্পের কার্যকারিতা এবং হাইড্রোকার্বন উৎপাদন কৌশল সম্পর্কে জানতে পেরে তারা খুব খুশি হয়।
CG/SB
(Visitor Counter : 103
বিজ্ঞানওপ্রযুক্তিমন্ত্রক
তীব্র উত্তপ্ত হিলিয়াম যুক্ত নক্ষত্রে ফ্লোরিনের উপস্থিতি তাদের বিবর্তনের রহস্য ভেদ করল
নয়াদিল্লী, ২২ জুন, ২০২০
হিলিয়াম ভর্তি যেকোন নক্ষত্র যাকে বিজ্ঞানের পরিভাষায় বলা হয় ইএইচই, সেগুলি আকারে বড়, ওজনে কম এবং হাইড্রোজেন বর্জিত হয়। আমাদের বিশ্ব ব্রহ্মান্ডে এগুলি অত্যন্ত পরিচিত নক্ষত্র। ছায়াপথে এ ধরণের ২১টি নক্ষত্রের সন্ধান পাওয়া গেছে। এই নক্ষত্রগুলিতে হাইড্রোজেনের উপস্থিতি কম থাকার বিষয়টি এতদিন রহস্যাবৃত ছিল। নক্ষত্রের মধ্যে যে রাসায়নিক কর্মকান্ড ঘটে সেগুলির মধ্য দিয়ে এর বিবর্তন সম্পর্কে একটি ধারণা জন্মায়।
কেন্দ্রের বিজ্ঞান ও প্রযুক্তি দপ্তরের অধীনস্থ স্বায়ত্ত্বশাসিত সংস্থা ইন্ডিয়ান ইনস্টিটিউট অফ অ্যাসট্রোফিজিক্স এর একদল বিজ্ঞানী প্রথমবারের মতো তীব্র উত্তপ্ত হিলিয়াম নক্ষত্রে আয়োনিত ফ্লোরিনের উপস্থিতির প্রমাণ পেয়েছেন। হিলিয়াম নক্ষত্রগুলিকে অতিক্ষুদ্র শ্বেত বামনাকার দেখায়। এর মূল কারণ কার্বন ও অক্সিজেনের সঙ্গে হিলিয়ামের মিশ্রণ।
আইআইএ ব্যাঙ্গালোরের গবেষক অর্নিবান ভৌমিক এবং গজেন্দ্র পান্ডের সঙ্গে মার্কিন যুক্তরাষ্ট্রের টেক্সাস-অস্টিনের ইউনিভার্সিটি অফ টেক্সাসের অধ্যাপক ডেভিড ল্যামবার্ট এই গবেষণাটি চালিয়েছেন। তাঁরা দেখেছেন সাধারণ একটি নক্ষত্রের চাইতে এই ধরণের নক্ষত্রগুলিতে আয়োনিত ফ্লুরিনের উপস্থিতি ১০০ থেকে ১০ হাজার গুণ বেশি হয়।
হিলিয়াম যুক্ত নক্ষত্রের বিবর্তনের পিছনে ফ্লুরিনের একটি গুরুত্বপূর্ণ ভূমিকা রয়েছে কারণ এইসব নক্ষত্রগুলিতে হাইড্রোজেন প্রায় নেই বললেই চলে। ১০টি এ ধরণের ইএইচই নক্ষত্রের ওপর হ্যানলে ইচলে স্পেকট্রোগ্রাফ থেকে পরীক্ষা-নিরীক্ষা চালানো হয়েছে। লাদাখের হ্যানলেতে আইআইএ-র পর্যবেক্ষণ কেন্দ্র থেকে এই ১০টি নক্ষত্রের ওপর উচ্চ বিশ্লেষণ যুক্ত ইচলে বর্ণালী পর্যবেক্ষণ করে বিজ্ঞানীরা এই সিদ্ধান্তে পৌঁছেছেন যে এইসব নক্ষত্রগুলির বিবর্তনের কারণ হল এগুলির মধ্যে প্রচুর পরিমাণে ফ্লুরিনের উপস্থিতি। প্রাপ্ত তথ্যের ভিত্তিতে এই উত্তপ্ত নক্ষত্রগুলির গঠনের বিষয়ে দীর্ঘদিন ধরে যে সমস্ত সংশয় তৈরি হয়েছিল তা এখন দূর হল।
(CG/CB/NS
পরিবেশওঅরণ্যমন্ত্রক
পরিবেশ সুরক্ষায় দেশের যুব শক্তিকে সামিল করতে ‘মেরি লাইফ’ অ্যাপের সূচনা করলেন পরিবেশ, অরণ্য ও জলবায়ু মন্ত্রী
নয়াদিল্লি, ১৫ মে, ২০২৩
জলবায়ু পরিবর্তনের মোকাবিলায় দেশের যুবশক্তিকে সামিল করার উদ্দেশ্যে এক বিশেষ কর্মসূচি হাতে নিয়েছে কেন্দ্রীয় পরিবেশ, অরণ্য ও জলবায়ু পরিবর্তন মন্ত্রক। এই উপলক্ষে সংশ্লিষ্ট দপ্তরগুলির মন্ত্রী শ্রী ভূপেন্দর যাদব ‘মেরি লাইফ’ নামে একটি মোবাইল অ্যাপ চালু করেছেন। সিওপি-২৬ এর আলাপ-আলোচনার মঞ্চে প্রধানমন্ত্রী শ্রী নরেন্দ্র মোদীর উদ্ভাবন প্রসূত LiFE কর্মসূচির অনুসরণে ‘মেরি লাইফ’ অর্থাৎ ‘আমার জীবন’ অ্যাপটি চালু করা হয়েছে। সংশ্লিষ্ট মন্ত্রক থেকে জানানো হয়েছে যে, আগামী ৫ জুন বিশ্ব পরিবেশ দিবস উদযাপনের প্রাক্-প্রস্তুতি পর্বে এই অ্যাপটি চালু করা হ’ল পরিবেশ সংরক্ষণের কাজে দেশের যুব শক্তিকে উদ্বুদ্ধ করার জন্য।
এই উপলক্ষে শ্রী যাদব তাঁর বক্তব্যে জানিয়েছেন, পরিবেশ সুরক্ষার কাজে দেশের নাগরিক, বিশেষ করে তরুণ ও যুবকদের অন্তর্নিহিত শক্তিকে তুলে ধরবে এই বিশেষ অ্যাপটি। এর মাধ্যমে প্রাত্যহিক জীবনের অতি সহজ ও সরল কয়েকটি অভ্যাস কিভাবে পরিবেশকে সুরক্ষিত রাখতে সাহায্য করে, তা সহজেই অনুভব ও উপলব্ধি করা যাবে।
প্রসঙ্গত উল্লেখ্য, LiFE  কর্মসূচিটির সূচনা করেন প্রধানমন্ত্রী ২০২২ সালের ২০ অক্টোবর গুজরাটের কেভাড়িয়ায়। প্রাত্যহিক জীবনের কয়েকটি সহজ ও সরল অভ্যাস পরিবেশ সুরক্ষার কাজে কতটা কার্যকর হতে পারে, তা তুলে ধরার জন্যই এই কর্মসূচিটি চালু করেন প্রধানমন্ত্রী। দেশের বিভিন্ন অঞ্চলের নাগরিকরা বিপুল সংখ্যায় প্রধানমন্ত্রীর এই উদ্যোগে সামিল হয়ে পরিবেশ সুরক্ষার কাজে উদ্যোগী হয়েছেন। পরিচ্ছন্নতা অভিযান, বাই সাইকেল র্যালি, বৃক্ষ রোপণ অভিযান, LiFE ম্যারাথন, বর্জ্য প্লাস্টিক সংগ্রহ অভিযান, বর্জ্যকে সারে রূপান্তর এবং পরিবেশ সুরক্ষা সংক্রান্ত সংকল্প গ্রহণের মাধ্যমে পরিবেশ সুরক্ষার বার্তা পৌঁছে দেওয়া হচ্ছে দেশের বিভিন্ন প্রান্তে। ফলে, এ সম্পর্কে সচেতনতারও প্রসার ঘটছে উল্লেখযোগ্যভাবে।
পরিবেশ সুরক্ষা সম্পর্কিত এই সচেতনতা অভিযান চলবে আগামী ৫ জুন পর্যন্ত। এ বছর পরিবেশ দিবস উদযাপনের বিশেষ থিম হিসাবে বেছে নেওয়া হয়েছে প্ল্যাস্টিক দূষণ সমস্যার সমাধান প্রচেষ্টাকে।
PG/SKD/SB
(Visitor Counter : 77
প্রধানমন্ত্রীরদপ্তর
সপ্তদশ লোকসভার সূচনায় সংবাদ মাধ্যমের উদ্দেশ্যে প্রধানমন্ত্রীর বিবৃতি
নয়াদিল্লি, ১৭ জুন, ২০১৯
প্রধানমন্ত্রী শ্রী নরেন্দ্র মোদী আজ সপ্তদশ লোকসভার প্রথম অধিবেশনের আগে নতুন সাংসদদের স্বাগত জানিয়েছেন।
অধিবেশনের শুরুর ঠিক আগে সংবাদ মাধ্যমের উদ্দেশ্যে এক বিবৃতিতে প্রধানমন্ত্রী বলেন, “২০১৯এর লোকসভা নির্বাচনের পর আজ প্রথম অধিবেশন শুরু হচ্ছে। আমি সমস্ত নতুন সাংসদদের স্বাগত জানাচ্ছি। তাঁদের উপস্হিতি জনগণের সেবার জন্য নতুন আশা, উদ্দীপনা সঞ্চারিত করবে।”
সপ্তদশ লোকসভায় মহিলা সাংসদদের সংখ্যা বৃদ্ধি পাওয়ায় প্রধানমন্ত্রী সন্তোষ প্রকাশ করেছেন। তিনি আশা করেন, বিরোধীরা গুরুত্বপূর্ণ ভূমিকা নেবেন এবং সংসদের কাজকর্মে অংশগ্রহণ করবেন। প্রধানমন্ত্রী বলেন, লোকসভায় তাঁদের সংখ্যার জন্য বিরোধীদের চিন্তিত হওয়ার কোনও কারণ নেই।
তিনি বলেন, “যখন আমরা সংসদে ঢুকবো, তখন আমরা পক্ষ এবং বিপক্ষ ভূলে যাবো। আমরা ‘নিরপক্ষে ভাবনা’ নিয়ে সমস্ত বিষয়গুলি বিবেচনা করবো এবং বৃহত্তর স্বার্থ মাথায় রেখে দেশের জন্য কাজ করবো”।
CG/CB/NS
(Visitor Counter : 152
নির্বাচনকমিশন
এক শ্রেণীর সংবাদ মাধ্যমে অসত্য তথ্য প্রকাশিত হয়েছে
নয়াদিল্লী, ২২ সেপ্টেম্বর, ২০২০
নির্বাচন কমিশনের নজরে এসেছে যে ২১শে সেপ্টেম্বর নতুন দিল্লীতে আয়োজিত আন্তর্জাতিক ওয়েবিনারের স্বাগত ভাষণে মুখ্য নির্বাচন কমিশনার শ্রী সুনীল আরোরার বক্তব্যকে এক শ্রেণীর সংবাদ মাধ্যম ভুল ব্যাখ্যা করেছে।
দয়া করে খেয়াল রাখবেন ২১শে সেপ্টেম্বর বিকেল ৪.৩০ মিনিটে নির্বাচন কমিশনের প্রেস বিজ্ঞপ্তিতে নির্দিষ্ট করে বলা হয়েছে, “মুখ্য নির্বাচন কমিশনার উল্লেখ করেছেন, বিহার সফরের প্রসঙ্গে কমিশন আগামী ২-৩ দিনের মধ্যে সিদ্ধান্ত নেবে।”
এএনআই-এর কপিটি উদ্ধৃত করে যেসব সংবাদ মাধ্যম তাদের প্রতিবেদন তৈরি করেছেন সেইসব সংবাদ মাধ্যমকে সরকারি প্রেস বিবৃতি দেখার অনুরোধ করা হচ্ছে। নির্বাচন কমিশন বিহার রাজ্যে খুব শীঘ্রই সফর করবে, দয়া করে আপনাদের প্রতিবেদনে এই বিষয়টি ঠিক করে নিন ।
কমিশনের বিহার সফরের সঙ্গে সে রাজ্যের নির্বাচনের তারিখ ঘোষণার কোন সম্পর্ক নেই। যে বিষয়টি এএনআই-এর কপিতে উল্লেখ করা আছে তা সঠিক নয়।
CG/CB/NS
(Visitor Counter : 87
প্রধানমন্ত্রীরদপ্তর
প্রধানমন্ত্রী বায়ুসেনা প্রধানের দেওয়া ‘অ্যাট হোম’ অনুষ্ঠানে যোগ দিলেন
নয়াদিল্লি, ০৯ অক্টোবর, ২০১৯
প্রধানমন্ত্রী শ্রী নরেন্দ্র মোদী নতুন দিল্লিতে আজ এয়ার হাউসে বায়ু সেনাধ্যক্ষের দেওয়া ‘অ্যাট হোম’ অনুষ্ঠানে যোগ দিলেন।
সেখানে প্রধানমন্ত্রী ‘আইএএফ ইনোভেশন ডিসপ্লে’ প্রদর্শনী ঘুরে দেখেন। প্রদর্শনীর থিম উদ্ভাবন এবং দেশজকরণের মাধ্যমে আত্মবিশ্বাস।
এছাড়াও প্রধানমন্ত্রী বিমান বাহিনীর মার্শাল শ্রী আর্জান সিং – এর স্মারক ডাকটিকিটটি প্রকাশ করেন।
CG/AP/SB
(Visitor Counter : 58
যোগাযোগওতথ্যপ্রযুক্তিমন্ত্রক
কেন্দ্রীয় মন্ত্রিসভা কোনও লাইসেন্স ফি আরোপ ছাড়াই পাবলিক ডেটা অফিসের মাধ্যমে পাবলিক ওয়াইফাই পরিষেবা প্রদানে পাবলিক ডেটা অফিস এগ্রিগেটর – এর পক্ষ থেকে পাবলিক ওয়াইফাই নেটওয়ার্ক স্থাপনে অনুমতি দিয়েছে
নয়াদিল্লি, ০৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা কোনও লাইসেন্স ফি বা মাশুল আরোপ ছাড়াই পাবলিক ডেটা অফিসের মাধ্যমে পাবলিক ওয়াইফাই পরিষেবা প্রদানে পাবলিক ডেটা অফিস এগ্রিগেটর – এর পক্ষ থেকে পাবলিক ওয়াইফাই নেটওয়ার্ক স্থাপনের প্রস্তাব অনুমোদন করেছে। টেলিযোগাযোগ দপ্তরের এই প্রস্তাব মন্ত্রিসভায় অনুমোদিত হওয়ার ফলে দেশে পাবলিক ওয়াইফাই নেটওয়ার্কের মাধ্যমে ব্রডব্যান্ড ইন্টারনেট পরিষেবার পরিধি আরও ত্বরান্বিত হবে। পাবলিক ওয়াইফাই নেটওয়ার্কের মাধ্যমে ব্রডব্যান্ড ইন্টারনেট পরিষেবা প্রদানে কোনও মাশুল দিতে হবে না।
মন্ত্রিসভার এই প্রস্তাবের ফলে দেশে পাবলিক ওয়াইফাই নেটওয়ার্কের অগ্রগতি হবে। এর ফলে, ব্রডব্যান্ড পরিষেবার আরও প্রসারের সঙ্গে সঙ্গে আয় ও কর্মসংস্থানের সুযোগ সৃষ্টি হবে এবং সার্বিকভাবে মানুষের ক্ষমতায়ন করবে।
এই পাবলিক ওয়াইফাই এক্সেস নেটওয়ার্ক ইন্টারফেস পরিচিত হবে পিএম-ওয়ানি নামে। পিএম-ওয়ানি ইকোসিস্টেম বিভিন্ন পরিষেবাদাতাদের দ্বারা পরিচালিত হবে।
পাবলিক ডেটা অফিস গড়ে তোলা হবে, যেগুলি পিএম-ওয়ানি মান্যতাসম্পন্ন ওয়াইফাই অ্যাক্সেস পয়েন্টগুলির পরিচালনা ও রক্ষণা-বেক্ষণের দায়িত্বে থাকবে। সেই সঙ্গে, গ্রাহকদের ব্রডব্যান্ড পরিষেবা পৌঁছে দেবে।
পাবলিক ডেটা অফিস এগ্রিগেটর ব্যবস্থার মাধ্যমে পাবলিক ডেটা অফিসগুলির কাজকর্ম পরিচালিত হবে। সেই সঙ্গে, স্বীকৃতিদান তথা হিসাব-নিকেশ সংক্রান্ত কাজকর্ম পরিচালনা করবে।
অ্যাপ প্রোভাইডার ব্যবস্থার মাধ্যমে নথিভুক্ত ইউজারদের জন্য একটি অ্যাপ গড়ে তোলা হবে এবং পিএম-ওয়ানি মান্যতাসম্পন্ন ওয়াইফাই হটস্পটগুলিকে চিহ্নিতকরণের কাজ করবে। এছাড়াও, এই অ্যাপের মাধ্যমে মোবাইল ব্যবহারকারীর নিকটবর্তী অঞ্চলে ওয়াইফাই হটস্পটগুলির বিষয়ে তথ্য প্রদান করবে, যাতে সংশ্লিষ্ট মোবাইল ব্যবহারকারী অ্যাপের মাধ্যমে ইন্টারনেট পরিষেবার সুবিধা গ্রহণ করতে পারেন।
অ্যাপ প্রোভাইডারগুলির বিস্তারিত তথ্য পরিচালনার জন্য কেন্দ্রীয় স্তরে একটি রেজিস্ট্রি থাকবে, যার সাহায্যে অ্যাপ প্রোভাইডারদের পাশাপাশি, পাবলিক ডেটা অফিস এগ্রিগেটর এবং পাবলিক ডেটা অফিসগুলির বিস্তারিত বিবরণ লিপিবদ্ধ থাকবে। অবশ্য, কেন্দ্রীয় স্তরের এই রেজিস্ট্রি পরিচালনার দায়িত্বে থাকবে সি-ডট।
কেন্দ্রীয়মন্ত্রিসভা
ভারত ও ব্রাজিলের স্বাস্থ্য ও ওষুধ ক্ষেত্রে সহযোগিতার লক্ষ্যে সমঝোতাপত্র স্বাক্ষরে মন্ত্রিসভার সায়
নয়াদিল্লি, ০৬ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও ব্রাজিলের মধ্যে স্বাস্থ্য ও ওষুধ শিল্প ক্ষেত্রে সহযোগিতার লক্ষ্যে সমঝোতাপত্র বা মউ স্বাক্ষরের প্রস্তাব অনুমোদিত হয়েছে। চলতি মাসেই দুই দেশের মধ্যে এই মউ স্বাক্ষর হবে বলে আশা করা হচ্ছে।
এই মউ স্বাক্ষরের ফলে স্বাস্থ্য ক্ষেত্রে প্রযুক্তিগত উন্নয়নের পাশাপাশি, গবেষণাধর্মী কাজকর্মের ব্যাপারে দুই দেশের মধ্যে যৌথ উদ্যোগ গ্রহণের পরিকল্পনাগুলি উৎসাহিত হবে। এছাড়াও, দুই দেশের সাধারণ মানুষের স্বাস্থ্যগত উন্নতিতে এই মউ গুরুত্বপূর্ণ ভূমিকা পালন করবে। দ্বিপাক্ষিক সম্পর্ক মজবুত করতে এই মউ কার্যকর হবে বলেও মনে করা হচ্ছে।
CG/BD/SB
(Visitor Counter : 60
শিল্পওবাণিজ্যমন্ত্রক
মার্চ মাসের পাইকারী মূল্য সূচক 
নতুন দিল্লি, ১৫ এপ্রিল, ২০২০
মার্চ মাসের সব পণ্যের সরকারী পাইকারী মূল্য সূচক  দশমিক ৯ শতাংশ হ্রাস পেয়ে, ১২২.২ থেকে কমে হয়েছে ১২১.১।
মূদ্রাস্ফীতির বার্ষিক হার তৈরি করা হয়, মাসিক পাইকারী মূল্য সূচকের উপর ভিত্তি করে। গত বছরের মার্চ মাসের তুলনায় এবছরের মার্চ মাসে তা ১ শতাংশ হ্রাস পেয়ে হয়েছে ২.২৬ শতাংশ। গতবছর মার্চ মাসে এর পরিমাণ ছিল ৩.১ শতাংশ।
সূচক অনুসারে প্রধান প্রধান সামগ্রীগুলির সূচক গত মাসে ১৪৩.১ শতাংশ থেকে ২.৫ শতাংশ হ্রাস পেয়ে হয়েছে, ১৩৯.৫ শতাংশ।
ডিম, পোল্ট্রীর মুরগী, চা, মাছ, ভুট্টা, ফল ও সব্জি, জোয়ার, বাজরা, আটা, অরহর ডাল, শুকরের মাংস, মুসুর ডাল এবং মাংসের দাম হ্রাস পাওয়ায়, মূদ্রাস্ফীতির পরিমাণ কমেছে। তবে, গরু ও মহিষের মাংস, মটর, ছোলা, রাগি এবং দুধের দাম অবশ্য বেড়েছে।
খাদ্যদ্রব্য নয় এরকম জিনিসের মূদ্রাস্ফীতির সূচক, ১৩১.৬ থেকে ৪.২ শতাংশ কমে হয়েছে, ১২৬.১ শতাংশ। খনিজ পদার্থের পাইকারীমূল্য সূচক, গত মাসের ১৪৭.৬ শতাংশ থেকে ৪.২ শতাংশ বেড়ে হয়েছে, ১৫৩.৮ শতাংশ। অপরিশোধিত পেট্রোলিয়াম ও প্রাকৃতিক গ্যাসের মূদ্রাস্ফীতি সূচক ৮৭ থেকে ৬.৬. কমে হয়েছে, ৮১.৩ শতাংশ।
জ্বালানী ও বিদ্যুৎএর মূদ্রাস্ফীতির হার ১০৩.৯ থেকে ৩.১ শতাংশ কমে হয়েছে, ১০০.৭ শতাংশ।
তৈরি রাসায়নিক সামগ্রীর মূদ্রাস্ফীতির হার ১১৬ থেকে .২ শতাংশ কমে হয়েছে ১১৫.৮ শতাংশ হয়েছে।
ঔষুধ, চিকিৎসা সামগ্রীর মূদ্রাস্ফীতির পাইকারী সূচক গত মাসের ১৩০.৩ থেকে বেড়ে হয়েছে, ১৩০.৬ শতাংশ।
কম্পিউটার, বৈদ্যুতিন এবং অপটিক্যাল সামগ্রীর মূদ্রাস্ফীতির হার ১০৯.৫ থেকে কমে হয়েছে, ১০৯.৩ শতাংশ। বৈদ্যুতিক সরঞ্জামের মূদ্রাস্ফীতির হার অবশ্য গতমাসের সূচকের নিরিখে .০৯ বেড়ে হয়েছে, ১১১.৭ শতাংশ।
এব্যাপারে বিস্তারিত জানতে নীচের লিঙ্কটি ক্লিক করুন –
http://eaindustry.nic.in
করোনা ভাইরাসের মোকাবিলায় দেশজুড়ে লকডাউন জারি হওয়ায় পাইকারী মূল্যসূচকের গণনাটি পরিবর্তিত হতেও পারে।
(CG/CB
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান বলেছেন, দেশজুড়ে প্রাকৃতিক গ্যাস ব্যয়সাধ্য রেখে এর সহজলভ্যতা বৃদ্ধি, গ্রাহকপরিষেবার মান বজায় রাখা এবং গ্যাস ভিত্তিক অর্থনীতিই গড়ে তোলাই মূল লক্ষ্য
নতুনদিল্লি, ২ জুলাই, ২০২০
আন্তর্জাতিক শক্তি সংস্থা  ও পেট্রোলিয়াম ও প্রাকৃতিক গ্যাস মন্ত্রক বুধবার একটি কর্মশালার আয়োজন করে। ওয়েবিনারের মাধ্যমে এই আয়োজনের বিষয়বস্তু ছিল “পরিবর্তিত আন্তর্জাতিক গ্যাসের বাজারের প্রেক্ষাপটে ভারতে প্রাকৃতিক গ্যাস নির্ভর অর্থনীতি গড়ে তোলা’। পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান এবং আই ই এ –র এক্সিকিউটিভ ডিরেকটর ডঃ ফেইথ বিরোল এই কর্মশালার উদ্বোধন করেন। কর্মশালায় ভারতীয় জ্বালানী ব্যবস্থা নিয়ে বিষে ষজ্ঞরা মত বিনিময় করেন।
কর্মশালায় স্বাগত ভাষণে শ্রী প্রধান জানান, কোভিড-১৯ মহামারীর ফলে উদ্ভূত সংকটেও এশিয়ার মধ্যে ভারতে গ্যাসের চাহিদা বাড়ছে। সরকারের গৃহীত নানা সময়োপযোগী পদক্ষেপ এবং দ্রুত পাইপলাইন বসানোর দরুণই এই চাহিদা তৈরী হয়েছে বলে তিনি উল্লেখ করেন। দেশে গ্যাসের উৎপাদন বৃদ্ধি, গ্যাস সরবরাহের পরিকাঠামো তৈরি করে তা সকলের জন্য উন্মুক্ত করার মধ্য দিয়ে ভারতে গ্যাস ভিত্তিক অর্থনীতি গড়ে তোলা হবে। মুক্ত গ্যাসের বাজার তৈরি করার জন্য দেশ জুড়ে গ্যাসের দামের উপর নিয়ন্ত্রণ প্রত্যাহার করারও উদ্যোগ নেওয়া হয়েছে। প্রধানমন্ত্রী উর্জা গঙ্গা এবং ইন্দ্রধনুষ নর্থ ইস্ট গ্যাস গ্রীড প্রকল্পের মাধ্যমে পূর্ব ও উত্তর পূর্ব রাজ্যগুলিতে গ্যাসগ্রীড গড়ে তোলা হচ্ছে। চারশোর বেশী জেলায় নগর গ্যাস ব্যবস্থা গড়ে তোলা হচ্ছে। এর ফলে দেশের ৫৩% ভূখন্ড ও ৭০% নাগরিক এই ব্যবস্থার আওতায় আসবেন। এভাবেই প্রধানমন্ত্রীর গ্যাস ভিত্তিক অর্থনীতির স্বপ্ন পূরণ হবে।
শ্রী প্রধান আরো জানান, দেশের প্রত্যন্ত অঞ্চলে গ্রাহকরা যাতে যথাযথ ও প্রতিযোগিতামূলক দামে গ্যাস পান সরকার তার জন্য মূল্য তালিকা পর্যালোচনা করছে। প্রেসারাইজড বা কমপ্রেসড প্রাকৃতিক গ্যাস যেন শিল্প সংস্থাগুলির পাশাপাশি সাধারণ নাগরিকরা ব্যবহার করতে পারেন, সেই দিকে গুরুত্ব দেওয়া হচ্ছে।
তাঁর ভাষণে ডঃ বিরোল বলেন, কেন্দ্র দীর্ঘমেয়াদী ভিত্তিতে যেভাবে জ্বালানী ব্যবহারের সুযোগ সাধারণ মানুষের মধ্যে এনে দিচ্ছে তা প্রশংসার যোগ্য। আন্তর্জাতিক জ্বালানী সংস্থাগুলির কাছে ভারত এর ফলে গন্তব্য স্থল হয়ে উঠবে। দেশে ২০৩০ সালের মধ্যে প্রাকৃতিক গ্যাসের ব্যবহার ৬% থেকে বাড়িয়ে ১৫% করার উদ্যোগে বাজারের সংস্কার, পরিকাঠামো উন্নয়ন ও ক্ষমতা বৃদ্ধি সহায়ক হবে বলে তিনি মন্তব্য করেন।
২০১৭ সালে আইইএ-র ‘অ্যাসোসিয়েট কান্ট্রি’-র মর্যাদা পাবার পর ভারত এবং আইইএ তেলের নিরাপত্তা, জ্বালানীর দক্ষতা পরিসংখ্যান ও প্রযুক্তি নিয়ে কাজ করছে। গ্যাস ভিত্তিক অর্থনীতি নিয়ে এই ধরণের কর্মশালা এই প্রথম আয়োজন করা হল। গত জানুয়ারী মাসে ভারতের জ্বালানী নীতি নিয়ে আইইএ বিস্তারিত আলোচনা করে এবং এটি প্রশংসিত হয়। প্রাকৃতিক গ্যাসের বিষয়ে আইইএ-র সঙ্গে অংশীদারীত্বর ফলে ভারতের জ্বালানীর নিরাপত্তা বৃদ্ধি পেয়েছে।
(CG/CB
প্রধানমন্ত্রীরদপ্তর
প্রধানমন্ত্রী গব্বর তির্থলে মহা আরতি অনুষ্ঠানে যোগ দিয়েছেন
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী নবরাত্রি উপলক্ষে গব্বর তির্থলে মহা আরতিতে যোগ দেন। তিনি অম্বাজী মন্দিরে দর্শন ও পূজার্চনা করেন। ৫১ শক্তিপীঠের একটি এই অম্বাজী মন্দির গব্বর তির্থলের কাছে অবস্থিত। মন্দিরের পুরোহিতরা মহা আরতি করেন। মাউন্ট আবু পর্বতমালায় লেজার লাইটের সাহায্যে মা দুর্গার মূর্তি ফুটিয়ে তোলা হয়। এই মন্দিরের সুযোগ-সুবিধা উন্নয়নের জন্য মন্দির কর্তৃপক্ষের সঙ্গে আলোচনা করেন প্রধানমন্ত্রী।
মা দুর্গার কাছে প্রার্থনার পর, দু’দিনের গুজরাট সফর সমাপ্ত করেন প্রধানমন্ত্রী।
শ্রী নরেন্দ্র মোদীর সঙ্গে ছিলেন গুজরাটের মুখ্যমন্ত্রী শ্রী ভূপেন্দ্রভাই প্যাটেল, রেল মন্ত্রী শ্রী অশ্বিনী বৈষ্ণব সহ অন্যরা।
PG/PM/SB
(
তথ্যওসম্প্রচারমন্ত্রক
শ্রী অনুরাগ সিং ঠাকুর সেন্ট ট্রোপেজে রঞ্জিত সিং-এর যুগের ফরাসী সেনা জেনারেলের বংশধরদের হিমাচলি থাল, টোপি এবং শাল উপহার দিয়েছেন
চণ্ডীগড়, ২২ মে, ২০২২
তথ্য ও সম্প্রচার মন্ত্রী শ্রী অনুরাগ সিং ঠাকুর ফ্রান্স সফরের সময় সেন্ট ট্রোপেজের অ্যালার্ড স্কোয়ারে ফরাসী জেনারেল জঁ ফ্রাঙ্কোইজ অ্যালার্ড এবং তাঁর স্ত্রী চাম্বার রাজকুমারী বান্নু পান দেই-এর বংশধরদের হিমাচলি থাল, টোপি এবং শাল উপহার দিয়েছেন। রাজকুমারী হিমাচল প্রদেশের চাম্বাতে জন্মগ্রহণ করেছিলেন।
অনুষ্ঠানে মন্ত্রী বলেন, চার প্রজন্ম পেরিয়ে গেলেও সেন্ট ট্রোপেজের ভারতীয় সংযোগ বিচ্ছিন্ন হয়নি। রাজকুমারীর পরিবারকে সেন্ট ট্রোপেজে অত্যন্ত সম্মান দেওয়া হয় এবং তাঁর ভারতীয় শিকড়ও সযত্নে রক্ষা করা হয়েছে।
ফ্রান্সে সদ্য সমাপ্ত কান চলচ্চিত্র উৎসবে ভারতীয় প্রতিনিধি দলের নেতৃত্ব দিয়েছিলেন তথ্য ও সম্প্রচার মন্ত্রী।
এর আগে, তিনি সেন্ট ট্রোপেজে মহারাজা রঞ্জিত সিং, তাঁর সেনা জেনারেল এবং তাঁর স্ত্রীর আবক্ষ পূর্তিতে পুষ্প স্তবক অর্পণ করেন।
CG/SD/SKD/
(Visitor Counter : 78
প্রধানমন্ত্রীরদপ্তর
ভারতের দরিদ্রতম মানুষদের জীবনযাত্রার মানোন্নয়ন এবং মর্যাদা নিশ্চিত করার লক্ষ্যে আমরা কাজ করে চলেছি: প্রধানমন্ত্রী
নয়াদিল্লি, ৩০ মে, ২০২৩
প্রধানমন্ত্রী শ্রী নরেন্দ্র মোদী তাঁর সরকারের অগণিত উদ্যোগের একটি সৃজনশীল উপস্থাপনা সকলের সঙ্গে ভাগ করে নিয়েছেন। গত ৯ বছরে এইসব উদ্যোগের ফলে লক্ষ লক্ষ মানুষের জীবনে পরিবর্তন এসেছে।
এক ট্যুইট বার্তায় প্রধানমন্ত্রী বলেছেন, “গত ৯ বছর ধরে ভারতের দরিদ্রতম মানুষদের জীবনযাত্রার মানোন্নয়ন এবং মর্যাদা নিশ্চিত করার লক্ষ্যে আমরা কাজ করে চলেছি। অগণিত উদ্যোগের মাধ্যমে আমরা লক্ষ লক্ষ মানুষের জীবনে পরিবর্তন নিয়ে এসেছি। প্রত্যেক নাগরিকের মানোন্নয়ন এবং তাঁদের স্বপ্ন পূরণের লক্ষ্যে আমাদের উদ্যোগ অব্যাহত থাকবে”।
CG/CB/SB……30_MAY_2023...……..
(Visitor Counter : 53